sagorsarker/bangla-wikipedia huggingface dataset:
ডক্টর স্ট্রেঞ্জ

ডক্টর (ডাক্তার) স্টিফেন ভিনসেন্ট স্ট্রেঞ্জ হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো। চরিত্রটি চিত্রকর স্টিভ ডিটকো ও লেখক স্ট্যান লি দ্বারা নির্মিত এবং চরিত্রটি "স্ট্রেঞ্জ টেইলস" #১১০ (প্রচ্ছদের তারিখ জুলাই ১৯৬৩ হিসেবে দেওয়া)-এ প্রথমবার আবির্ভূত হয়। ডক্টর স্ট্রেঞ্জ জাদুকরী ও রহস্যময় বিপদের বিরুদ্ধে "সর্সারার সুপ্রিম" (জাদুকরদের মধ্যে প্রধান) ও পৃথিবীর মুখ্য রক্ষক হিসেবে কাজ করেন। চরিত্রটি কালো জাদু ও "চান্দু দ্য ম্যাজিসিয়ান" থেকে অনুপ্রাণিত এবং মার্ভেল কমিক্সে একটি ভিন্ন রকমের চরিত্র ও মরমিবাদের বিষয়বস্তু নিয়ে আসার জন্য কমিক বইয়ের রৌপ্য যুগে চরিত্রটির তৈরি করা হয়।
চরিত্রটির উৎপত্তি কাহিনি ইঙ্গিত করে যে তিনি পূর্বে একসময় এক অহংবাদী শল্যচিকিৎসক ছিলেন। তিনি একটি গাড়ি দুর্ঘনায় তার দুই হাতে গুরুতরভাবে আঘাত পান এবং চিকিৎসা করার ক্ষমতা থেকে ব্যর্থ হন। তারপর, তিনি তার হাত দু-টি ঠিক করার উদ্দেশ্যে পুরো পৃথিবীতে ঘুরতে থাকেন এবং এন্সিয়েন্ট ওয়ানকে (পুরোনো "সর্সারার সুপ্রিম") খুঁজে পান। স্ট্রেঞ্জ তার একজন শিষ্য এবং উভয়ই জাদুশিল্প ও মার্শাল শিল্পের একজন সম্পাদনাকারী হয়ে ওঠেন। তার পরিধানে রয়েছে একটি কবচ এবং দু-টি মূল নিদর্শনাদি, ক্লোক অফ লেভিটেশন ও আই অফ আগামোটো, যা তাকে অধিকতর শক্তি প্রদান করে। চলবার পথে তার সাথে তার সাহায্যের জন্য রয়েছে তার বন্ধু ও সাজভৃত্য, ওং এবং জাদুকরী নিদর্শনাদি একটি বৃহৎ ভাণ্ডার। তিনি নিউ ইয়র্ক শহরে অবস্থিত স্যাঙ্কটাম স্যাঙ্কটোরাম নামক ভবনে বসবাস করা শুরু করেন। পরবর্তীতে, ভবিষ্যৎে আসা বিপদের বিরুদ্ধে এই পৃথিবীকে রক্ষার জন্য স্ট্রেঞ্জ "সর্সারার সুপ্রিম"-এর পদটি ধারণ করেন।
চরিত্রটি প্রথমবারের জন্য পিটার হুটেন দ্বারা সরাসরি মারপিঠধর্মীতে টেলিভিশন চলচ্চিত্র ডিআর. স্ট্রেঞ্জ-এ আবির্ভূত হয়। বেনেডিক্ট কাম্বারব্যাচ মার্ভেল সিনেম্যাটিক ইউনিভার্স চলচ্চিত্র "ডক্টর স্ট্রেঞ্জ" (২০১৬), "" (২০১৭), "" (২০১৮) এবং "" (২০১৯)-এ চরিত্রটির ভূমিকায় অভিনয় করেন। কাম্বারব্যাচ তার ভূমিকায় ডিজনি+ অ্যানিমেটেড ধারাবাহিক "ওয়াট ইফ...?" এ তার চরিত্রের একটি ভিন্য সংস্করণের পাশাপাশি আসন্ন চলচ্চিত্র "" এবং "ডক্টর স্ট্রেঞ্জ ইন দ্য মাল্টিভার্স অব ম্যাডনেস এ পুনরাবৃত্তি করবেন।
বালা (২০১৯-এর চলচ্চিত্র)

বালা হলো একটি হিন্দি চলচ্চিত্র, যেটিতে মুখ্য ভূমিকায় অভিনয় করেছেন আয়ুষ্মান খুরানা, ভূমি পেডনেকর ও ইয়ামি গৌতম। চলচ্চিত্রটি "দম লাগাকে হ্যায়সা" ও "শুভ মঙ্গল সাবধান" এর পর আয়ুষ্মান-ভূমির তৃতীয় চলচ্চিত্র এবং "ভিকি ডোনর" এর পর আয়ুষ্মান-ইয়ামির দ্বিতীয় চলচ্চিত্র।
বালা চলচ্চিত্রটির চিত্রগ্রহণ শুরু হয় ২০১৯ সালের মে মাসের ৬ তারিখ থেকে।
চলচ্চিত্রটি ২০১৯ সালের ২২ নভেম্বর মুক্তি পায়।
আওয়ার প্ল্যানেট

আমাদের প্ল্যানেট নেটফ্লিক্সের জন্য তৈরি একটি ব্রিটিশ প্রকৃতি ডকুমেন্টারি সিরিজ। সিরিজটির ধারা বর্ণনা করেছেন ডেভিড এটেনবরো এবং প্রযোজনা নেতৃত্বে ছিলেন সিলভারব্যাক ফিল্মসের অ্যালাস্টের ফদার্গিল এবং কেইথ স্কোলি। তারা ওয়ার্ল্ড ওয়াইল্ডলাইফ ফান্ড (ডব্লিউডব্লিউএফ) এর সহযোগিতায় বিবিসির অন্যান্য ডকুমেন্টারি সিরিজ কুমেন্টারি সিরিজ "প্ল্যানেট আর্থ", "ফ্রোজেন প্ল্যানেট" এবং "দ্য ব্লু প্ল্যানেটও" তৈরি করেছিলেন।
এই সিরিজগুলোয় পৃথিবীর বিভিন্ন অঞ্চলে থাকা বাসস্থানের তুলনায় ভিন্ন ধরনের প্রাণীদের সমস্যা তুলে ধরা হয়েছে। এটি প্রথাগত প্রকৃতিভিত্তিক ডকুমেন্টারির চেয়ে পরিবেশে মানুষের প্রভাবের উপর বৃহত্তর ফোকাসের উপর অধিক গুরুত্ব দেয়া হয়েছে। এটি নেটফ্লিক্সের করা প্রথম প্রকৃতি বিষয়ক ডকুমেন্টারি। এর সবগুলি পর্ব ৫ এপ্রিল ২০১৯-এ মুক্তি পায়। নেটফ্লিক্সের প্রতিবেদন অনুযায়ী, মুক্তির প্রথম মাসে সিরিজটি উপভোগের জন্য ২৫ মিলিয়ন পরিবার ট্র্যাকে ছিল। 
১৫ এপ্রিল ২০১৫ তে বিবিসির নেচার সিরিজ প্ল্যানেট আর্থে কাজ করা দল ঘোষণা দেয় তারা আট খণ্ডের একটি তথ্যচিত্র সিরিজ তৈরি করবে নেটফ্লিক্সের জন্য যেটি ২০১৯ এ মুক্তি পাবে। এটি তৈরিতে সময় লেগেছে চার বছর আর চিত্রিত হয়েছে ৫০টি দেশে। এর পেছনে কাজ করেছে ৬০০র বেশি কর্মী। পৃথিবীব্যাপী যে বৈচিত্র্যময় বাসস্থানের বিস্তৃতি রয়েছে তাই এই সিরিজটির আলোকপাতের কেন্দ্রবিন্দু। এর মধ্যে রয়েছে সুমেরুর বিজনভূমি, গভীর সমুদ্র, আফ্রিকার বিস্তৃত ভূচিত্র এবং দক্ষিণ আমেরিকার বৈচিত্র্যময় জঙ্গল। 
২০১৮ সালের নভেম্বরে ডেভিড এটেনবরোকে নেপথ্য বর্ণনাকারী হিসাবে ঘোষণা করা হয়। আরো জানানো হয় প্রকাশের তারিখ ৫এপ্রিল ২০১৯। 
লন্ডনের ন্যাচারাল হিস্টোরি মিউজিয়ামে ৪ এপ্রিল ২০১৯ এ এই সিরিজের প্রিমিয়ার শো অনুষ্ঠিত হয়। শো'তে অতিথি হিসেবে উপস্থিত ছিলেন প্রিন্স চার্লস ও তার দুই ছেলে প্রিন্স উইলিয়াম এবং প্রিন্স হ্যারি, চার্লি ব্রুকার, ডেভিড বেকহাম ও তার পুত্র ব্রুকলিন বেকহ্যাম, এলি গোল্ডিং এবং সিরিজের অনবদ্য নেপথ্য কণ্ঠদাতা ডেভিড অ্যাটেনবরো। তাদের উপস্থিতি জলবায়ু পরিবর্তনের বিরুদ্ধে আন্দোলনেরপ্রতি সমর্থনের প্রত্যয় ব্যক্ত করে। 
ভাষণ দেওয়ার সময়, প্রিন্স চার্লস বলেন, তিনি আশা করেছিলেন "আওয়ার প্ল্যানেট" হয়ত "কোন পদক্ষেপের প্রয়োজন ছিল সে সম্পর্কে কোটি কোটি মানুষকে জাগ্রত করবে"। ডেভিড আশা করেন যে মানুষই পারে এই গ্রহের দায়িত্ববান নাগরিক হয়ে উঠতে, যা আমাদের একমাত্র আবাস। মানুষই পারে এই গ্রহের সৃষ্টিদের এখানে বসবাসের সুযোগ দিতে।" 
"আওয়ার প্ল্যানেট" এর প্রথম টিজার ট্রেলারটি ৮ নভেম্বর ২০১৮ তে মুক্তি পেয়েছিল। তিন মাস পরে ৪ ফেব্রুয়ারি ২০১৯ এ, দ্বিতীয় টিজার ট্রেলার মুক্তি পায়। ১৯৯৯ সালের ১৯ মার্চ ডকুমেন্টারিটির জন্য আনুষ্ঠানিক ট্রেলার প্রকাশ করা হয়। 
 ১ ঘণ্টা দীর্ঘ বোনাস পর্ব রয়েছে "আওয়ার প্ল্যানেট - বিহাইন্ড দ্য সিন" নামে। এটি কেবল ৮ম পর্বের শেষে অ্যাক্সেসযোগ্য।
এটি মুক্তির পর, বিভিন্ন ক্লিপ YouTube এ আপলোড করা হয়। সিরিজের দ্বিতীয় পর্ব, "ফ্রজেন ওয়ার্ল্ডসে", একটি ক্লিপে দেখা যায় একটি সিন্ধুঘোটক শুকনো পাহাড়ের উপর থেকে পড়ে যেতে। বরফ গলে যাওয়ার কারণে তাকে পড়তে গিয়ে আঘাত পেতে হয় এবং মৃত্যু হয় এই পতনে সিন্ধুঘোটকটির। এই দৃশ্য মানসিকভাবে আঘাত করার জন্য যথেষ্ট এবং একই সাথে হৃদয়বিদারক। 
 সাউন্ডট্র্যাকটি বিশেষভাবে "আওয়ার প্ল্যানেট"-এর জন্য সংকলিত করে মুক্তি দেয়া হয়েছিল। আবহ সংগীত "ইন দিস টুগেদার" গানটি ইংরেজ গায়িকা এবং গীতিকার এলি গোল্ডিংয়ের সহযোগিতায় অন্তর্ভুক্ত।
রিচার্ড কলিঞ্জ

রিচার্ড ওয়েন কলিঞ্জ (; জন্ম: ২ এপ্রিল, ১৯৪৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৭৮ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস, নর্দার্ন ডিস্ট্রিক্টস ও ওয়েলিংটন দলের প্রতিনিধিত্ব করেছেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শীতা দেখিয়েছেন রিচার্ড কলিঞ্জ।
তিনটি ভিন্ন দলের পক্ষে ঘরোয়া ক্রিকেটে অংশ নিয়েছিলেন রিচার্ড কলিঞ্জ। ১৯৬৩-৬৪ মৌসুমে সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে অভিষেক ঘটেছিল রিচার্ড কলিঞ্জের। ঐ দলে ১৯৬৯-৭০ মৌসুম পর্যন্ত খেলেন। এরপূর্বে ১৯৬৭-৬৮ মৌসুমে ওয়েলিংটনে খেলেন ও ১৯৭৪-৭৫ মৌসুমে দল ত্যাগ করেন। সর্বশেষ পর্যায়ে ১৯৭৭-৭৮ মৌসুমে নর্দার্ন ডিস্ট্রিক্টস থেকে অবসর গ্রহণ করেন।
সর্বমোট ১৬৩টি প্রথম-শ্রেণীর খেলায় অংশ নিয়ে ২৪.৪১ গড়ে ৫২৪ উইকেট দখল করেছিলেন। ব্যক্তিগত সেরা বোলিং পরিসংখ্যান গড়েন ৮/৬৪। ঘরোয়া ক্রিকেটে অসামান্য অবদানের স্বীকৃতিস্বরূপ ১৯৭১ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননায় ভূষিত হয়েছিলেন।
১৯৬৫ সালে টেস্ট ক্রিকেটে অভিষেক পর্ব সম্পন্ন হয়েছিল রিচার্ড কলিঞ্জের। ১৯৭৮ সালে লর্ডসে সর্বশেষ টেস্টে অংশ নেন তিনি। সমগ্র খেলোয়াড়ী জীবনে ৩৫ টেস্ট ও ১৫টি একদিনের আন্তর্জাতিকে অংশগ্রহণের সুযোগ পেয়েছিলেন রিচার্ড কলিঞ্জ। ২২ জানুয়ারি, ১৯৬৫ তারিখে পাকিস্তানের বিপক্ষে টেস্ট ক্রিকেটে অভিষেক ঘটে রিচার্ড কলিঞ্জের।
কার্যকরী ব্যাটসম্যান হিসেবে সুনাম ছিল তার। ১৯৭২-৭৩ মৌসুমে অকল্যান্ডের ইডেন পার্কে সফরকারী পাকিস্তানের বিপক্ষে অপরাজিত ৬৮ রান তুলেছিলেন। এটিই ঐ সময়ে টেস্ট খেলায় ১১ নম্বরে ব্যাটিংয়ে নামা যে-কোন ব্যাটসম্যানের সর্বোচ্চ সংগ্রহ ছিল। এছাড়াও, এ পর্যায়ে শেষ উইকেট জুটিতে ব্রায়ান হ্যাস্টিংসের সাথে ১৫৫ মিনিটে ১৫১ রানের রেকর্ড গড়েন তিনি।
১৯৭৫-৭৬ মৌসুমে টেস্ট ও একদিনের আন্তর্জাতিকে সেরা বোলিং পরিসংখ্যান দাঁড় করিয়েছিলেন তিনি। উভয়ে ক্ষেত্রেই প্রতিপক্ষীয় দল ছিল ভারত। টেস্টে ৬/৬৩ ও ওডিআইয়ে ৫/২৩ পেয়েছিলেন। অবসর গ্রহণকালীন তিনি নিউজিল্যান্ডের সেরা উইকেট শিকারীতে পরিণত হয়েছিলেন। ২৯.২৫ গড়ে ১১৬ উইকেট পেয়েছিলেন তিনি। ১৯৭৭-৭৮ মৌসুমে নিউজিল্যান্ড ক্রিকেট দলকে ইংল্যান্ডের বিপক্ষে স্মারক জয়লাভে রিচার্ড হ্যাডলি’র সাথে বিরাট ভূমিকায় অবতীর্ণ হয়েছিলেন। খেলায় তিনি ৩/৪২ ও ৩/৪৫ পেয়েছিলেন। ওয়েলিংটনের ব্যাসিন রিজার্ভে তার দ্রুতগতিসম্পন্ন ইন-সুইঙ্গারে জিওফ বয়কট বোল্ড হন। ৬৪ রানে দলকে গুটিয়ে নেয়ার ক্ষেত্রে এটিই দলের প্রথম সাফল্য ছিল।
দীর্ঘদেহী, শক্ত মজবুত গড়নের অধিকারী রিচার্ড কলিঞ্জ বামহাতে ফাস্ট-মিডিয়াম বোলিংয়ে পারঙ্গমতা প্রদর্শন করেছেন। দীর্ঘ দূরত্ব নিয়ে বল হাত থেকে ছাড়ার পূর্ব-মুহূর্তে উভয় হাত উপরে তুলতেন। তিনি পিচে বলকে উপরে তুলে ধরতেন ও শেষমুহুর্তে গতিসঞ্চার করাতেন। প্রায়শই তৎকালের তরুণ রিচার্ড হ্যাডলির সাথে উইকেট শিকারে উন্মত্ততার পরিচয় দিতেন।
ব্যক্তিগত জীবনে বিবাহিত ছিলেন তিনি। ১৯৭২ সালে ওয়েস্ট ইন্ডিজ গমন করেন। সফরের এক পর্যায়ে তিনি নবজাতকের মৃত্যুসংবাদ সম্পর্কে জানতে পারেন ও দেশে প্রত্যাবর্তন করেন। ফলশ্রুতিতে, রস মর্গ্যানকে তার স্থলাভিষিক্ত করা হয়েছিল।
ছাগলনাইয়া সরকারি কলেজ

ছাগলনাইয়া সরকারি কলেজ বাংলাদেশের ফেনী জেলা ছাগলনাইয়া উপজেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৭২ সালের প্রতিষ্ঠিত হয়।
হাইলাকান্দি বিমানক্ষেত্র

হাইলাকান্দি বিমানক্ষেত্র হল ভারতে যুদ্ধকালীন সময়ে মার্কিন যুক্তরাষ্ট্র সেনাবাহিনীর বায়ুসেনা নির্মিত বিমানক্ষেত্র, যা ১৯৪৪-১৯৪৫ সালে বার্মা সামরিক অভিযানের সময় এটি ব্যবহৃত হয়েছিল। এটি এখন পরিত্যক্ত অবস্থায় পড়ে আছে। হাইলাকান্দি ভারতের আসাম রাজ্যের একটি জেলা।
বিমানক্ষেত্রটি হল প্রথম বায়ু কমান্ডো শাখার আবাসস্থল ছিল, এই ভিত্তিতে ১৯৪৪ সালের মার্চে গঠিত হয়। এই ইউনিটতে মার্কিন যুক্তরাষ্ট্রের সেনাবাহিনীর বায়ুসেনা শাখার যোদ্ধা, বোম্বারদের, পরিবহন, সামরিক গ্লাইডার ছিল এবং ছোট বিমানগুলি পরিচালনা করা হত দ্বিতীয় বিশ্বযুদ্ধে দক্ষিণ-পূর্ব এশিয়ার রণক্ষেত্রে। তারা মার্কিন যুক্তরাষ্ট্রের দশম বায়ুসেনার অংশ ছিল ব্রিটিশ চতুর্দশ সেনা ঘনিষ্ট বায়ুসেনা সমর্থন প্রদান করে বার্মা সামরিক অভিযান চালিয়েছিলেন।
বায়ু কমান্ডো শাখা সাধারণ প্রয়োজনে আবিভূত হয়ে ছিলেন। হালকা বিমানগুলি উদ্বাসন এবং পুনঃসরবরাহ করতে সক্ষম ব্রিটিশ লং রেঞ্জ পেট্রোল (LRP) শাখাগুলি প্রয়োজনীয়তার মাধ্যমে সমর্থন করেছিল, তাই আদর করে তারা ডাকতেন চিন্দিটস। যোদ্ধাদের প্রাণঘাতী অগ্নিশিখা ও বোম্বারদের পরিবহন, গ্লাইডার এবং হালকা বিমান যৌক্তিক অস্ত্রোপচার বহন করত, এই সংগঠন যুদ্ধের জন্য শত্রুপক্ষের লাইনের পিছনে নিখুঁতভাবে পৌঁছায়।
একসময় স্থানান্তরিত হয়, ১৯৪৪ সালের ২০ মে আসানসোল বিমানক্ষেত্রটি গঠিত হয় এবং বিশ্বযুদ্ধে অবশিষ্ট অপ্রয়োজনীয় কার্যকলাপ করার জন্য বিমানক্ষেত্রটি ব্যবহৃত করা হত।
২৭৪৩০১ উইকিপিডিয়া

২৭৪৩০১ উইকিপিডিয়া (প্রাথমিক নাম ) হলো ভেস্টা পরিবারের একটি উপগ্রহ, যেটি প্রায় ব্যাসার্ধ বিশিষ্ট। এটি ২০০৮ সালের ২৫ আগস্ট উত্তর ইউক্রেনের আন্দ্রুশিভকা মহাকাশ পর্যবেক্ষণ কেন্দ্রের পর্যবেক্ষকরা আবিষ্কার করেন। ২০১৩ সালের জানুয়ারিতে গ্রহাণুটি উইকিপিডিয়ার নামে নামকরণ করা হয়।
"উইকিপিডিয়া" ইউক্রেনের একমাত্র বেসরকারি মহাকাশ কেন্দ্র আন্দ্রুশিভকা মহাকাশ পর্যবেক্ষণ কেন্দ্রে আবিষ্কৃত হয়। ২০০৩ সালে মহাকাশ পর্যবেক্ষণ কেন্দ্রটি প্রায় ৯০ টি গ্রহাণু আবিষ্কার করেছে। এটা ২০০৮ সালের ২৫ আগস্ট ২২:৪৭ ইউটিসিতে প্রথমবারের মত পর্যবেক্ষিত হয়। এটা পরের রাতেও পর্যবেক্ষিত হয় এবং এর প্রাথমিক নাম দেওয়া হয় । ৬ সেপ্টেম্বর পুনরায় পর্যবেক্ষণের পর আন্দ্রুশিভকা মহাকাশ গবেষণা কেন্দ্রের পর্যবেক্ষকেরা গ্রহাণুটি সংবলিত হিসেব নিকেশ করতে বসেন। এটা পরে দেখা যায় যে, পূর্বেই এবং নামে পূর্বে ফ্রান্স ও যুক্তরাষ্ট্রের মহাকাশ গবেষণা কেন্দ্রে পর্যবেক্ষিত হয়েছিল।
২০১১ সালের এপ্রিল মাসের ১৮ তারিখে "উইকিপিডিয়া" পরিচিতি মান ২৭৪৩০১ লাভ করে।
"উইকিপিডিয়া" ভেস্টা পরিবারের সদস্য, যা গ্রহাণু বেষ্টনীর অন্যতম বৃহৎ গ্রহাণু পরিবার। উইকিপিডিয়া ২৭৪৩০১ গ্রহাণুটি ২১৭৯১ ম্যাটউইগম্যান গ্রহাণুর নিকটে অবস্থিত।
"উইকিপিডিয়া" অভ্যন্তরীণ গ্রহাণু বেষ্টনীতে তিন-চার হাজার লক্ষ কিলোমিটার দূর থেকে ৩ বছর ৮ মাসে (১,৩৪২ দিন) সূর্যকে প্রদক্ষিণ করে। এর উৎকেন্দ্রিকতা প্রায় ০.১৫ এবং কক্ষীয় নতি প্রায় ৭°। 
গ্রহাণুটির অবজার্ভেশন আর্ক আনুষ্ঠানিকভাবে আবিষ্কারের ১১ বছর পূর্বে ১৯৯৭ সালের সেপ্টেম্বরে ফ্রান্সে পর্যবেক্ষণের মাধ্যমে শুরু হয়েছিল।
গ্রহাণু-ধূমকেতু নামকরণ কমিটি ২০১৪ সালের ২৭ জানুয়ারিতে গ্রহাণুটিকে উইকিপিডিয়ার নামে নামকরণ করার কথা গ্রহাণু বিজ্ঞপ্তির মাধ্যমে প্রকাশ করে। নামটির প্রস্তাবক ছিলেন আন্দ্রি মাখুলা, যিনি উইকিমিডিয়া ইউক্রেনের সাথে যুক্ত ছিলেন। নামটি আন্দ্রুশিভকা মহাকাশ গবেষণা কেন্দ্রের মালিক ইউরি ইভাশ্চেঙ্কো গ্রহাণু-ধূমকেতু নামকরণ কমিটির কাছে পেশ করেন। সেখানে বলা হয়েছিল:
বাংলাদেশ শুল্ক বিভাগ

বাংলাদেশ শুল্ক বিভাগ বা বাংলাদেশ কাস্টমস বাংলাদেশের প্রধান শুল্ক সংস্থা।
শুল্ক আইনের মাধ্যমে বাংলাদেশের স্বাধীনতার পরে ১৯৭২ সালে জাতীয় রাজস্ব বোর্ডের অধীনে বাংলাদেশ শুল্ক বিভাগ গঠিত হয়। ২০১৬ সালে বাংলাদেশ শুল্ক বিভাগ অস্ত্র ও ওষুধের অবৈধ পাচার বন্ধ করার জন্য অপারেশন আইআরইএনই এ নামে একটি অপারেশন নিযুক্ত করে।
বাংলাদেশ শুল্ক বিভাগ সাধারণত তিন ধরনের ট্যাক্স সংগ্রহ করে থাকে, বিভাগটি জাতীয় রাজস্ব বোর্ডের অধীনে কাজ করে। অন্য দুটি সংস্থা ভ্যাট এবং আয়কর। শুল্ক বিভাগ বিভিন্ন বিষয়ের উপর পরিকল্পনা, প্রণয়ন, বাস্তবায়ন এবং পর্যায়ক্রমিক পর্যালোচনা এবং পুনর্বিবেচনা করার জন্য দায়ী। এর প্রধান কিছু কার্যক্রম :
শুল্ক বিভাগ শুল্ক স্টেশনগুলির কার্যক্রম নিরীক্ষণ করে এবং কার্যালয়ের নির্দেশ ও ব্যাখ্যা প্রদান করে। কাস্টমস উইংয়ের অধীনে অফিসগুলি এনবিআর এর দ্বারা প্রণীত নীতিমালা বাস্তবায়ন করে, আমদানি পর্যায়ে দায়িত্ব ও কর সংগ্রহ করে, অন্যান্য সীমান্ত সংস্থার দ্বারা প্রণীত প্রাসঙ্গিক আইন এবং প্রবিধান প্রয়োগ করে এবং বাণিজ্যের সুবিধা নিশ্চিত করে। বাংলাদেশে তথা বাংলাদেশ শুল্ক বিভাগের অধীনে ছয়টি কাস্টম স্টেশন আছে (চট্টগ্রাম, ঢাকা, মংলা, আইসিডি কমলাপুর, বেনাপোল ও পংগাঁও), দুটি কাস্টমস বন্ড কমিশনারেট (ঢাকা ও চট্টগ্রাম), একটি কাস্টমস গোয়েন্দা এবং তদন্ত অধিদপ্তর, এবং অন্য একটি কাস্টমস মূল্যায়ন এবং অভ্যন্তরীণ অডিট কমিশন এবং বেশ কয়েকটি কার্যকরী ভূমি কাস্টমস স্টেশন আছে।
চেয়ারম্যান হলেন এনবিআর-তে সর্বোচ্চ সিদ্ধান্ত গ্রহণকারী কর্তৃপক্ষ, শুল্ক উইংয়ের মৌলিক কাজগুলি চার সদস্যের তত্ত্বাবধানে হয়ে থাকে। সদস্যদের অবস্থানগুলি হল:
(১) সদস্য (কাস্টমস: নীতি);
(২) সদস্য (কাস্টমস: রপ্তানি, বন্ড এবং আইটি);
(৩) সদস্য (কাস্টমস: অডিট, আধুনিকীকরণ এবং আন্তর্জাতিক বাণিজ্য); এবং
(৪) সদস্য (কাস্টমস: প্রশাসন)।
বাংলাদেশ শুল্ক বিভাগে একটি বুদ্ধিমত্তা গোয়েন্দা বিভাগ আছে যারা চোরাচালান সহ এই সম্পর্কিত অপরাধ দমনে কাজ করে। ২০১৬ সালে শুল্ক বিভাগ কর ফাঁকি দিয়ে বাংলাদেশে কেনা এবং বিক্রি করা গাড়িগুলি পুনরুদ্ধারের জন্য অপারেশন শুরু করে, বিশ্বব্যাংক এবং জাতিসংঘ এর মতো বিভিন্ন আন্তর্জাতিক সংস্থাগুলিতে কর্মরত কর্মকর্তার বিরুদ্ধে গাড়ি কেনার অভিযোগ পাওয়া যায়।
আইম্যাক্স

আইম্যাক্স হলো উচ্চ-রেজল্যুশন ক্যামেরা, চলচ্চিত্র বিন্যাস, চলচ্চিত্র প্রক্ষেপণ যন্ত্র এবং থিয়েটারের জন্য একটি পদ্ধতি যা একটি লম্বা দৃষ্টিপাত অনুপাত ও স্টেডিয়াম আসনবিন্যাসের সাথে খুবই লম্বা পর্দা প্রদর্শন করার জন্য পরিচিত। গ্র্যাম ফার্গাসন, রোমান ক্রটর, রবার্ট কার এবং উইলিয়াম সি. শ ছিলেন মাল্টিস্ক্রিন কোপারেশন, লিমিটেড-এর প্রতিষ্ঠাতা, যা পরবর্তীতে আইম্যাক্স কোপারেশন (১৯৬৭ সালের সেপ্টেম্বরে প্রতিষ্ঠিত) হিসেবে পরিচিত হবে, এবং কানাডায় ১৯৬০-এর দশকের শেষের দিকে এবং ১৯৭০-এর দশকের প্রথম দিকে তারা প্রথম আইম্যাক্স চলচ্চিত্র প্রক্ষেপণ বিন্যাস গড়ে তুলেন। প্রচলিত প্রক্ষেপণ যন্ত্র থেকে আলাদা, এই পদ্ধতির যন্ত্রগুলি চলচ্চিত্রটিকে অনুভূমিকভাবে চলতে দেয় যাতে প্রতিবিম্বের প্রস্থটি চলচ্চিত্রের প্রস্থ থেকে বড় হয়। যখন আইম্যাক্স চালু করা হয়, চালু-চলচ্চিত্রের অভিজ্ঞতা বৈপ্লবিক পরিবর্তন ছিল।
রোডোসিন

বিস্(η৫-সাইক্লোপেন্টাডাইইনাইল)রোডিয়াম(II) নামে পরিচিত, রোডোসিন হল এমন একটি রাসায়নিক যৌগ যার রাসায়নিক সংকেত [Rh (C5H5) 2]। এর প্রতিটি অণুতে রোডিয়াম এর একটি পরমাণু থাকে যা সাইক্লোপেন্টাডাইইনাইল বলয় নামে পরিচিত পাঁচটি কার্বন পরমাণুর, দুইটি সমতলীয় অ্যারোমেটিক সিস্টেমের মধ্যে স্যান্ডউইচ বিন্যাসে আবদ্ধ থাকে। ইহাতে (হ্যাপটিক) সমযোজী রোডিয়াম-কার্বন বন্ধন বিদ্যমান থাকায় একে জৈব-ধাতব যৌগ বলা হয়। [Rh(C5H5)2] রেডিকেলটি ১৫০ ° সেলসিয়াস তাপমাত্রার উর্ধে বা শীতল হতে তরল নাইট্রোজেন তাপমাত্রার (-১৯৬ ° সেলসিয়াস) মধ্যবর্তী অবস্থায় পাওয়া যায়। কক্ষ তাপমাত্রায়, এই রেডিকেলের একজোড়া তাদের সাইক্লোপেন্টোডাইইনাইল বলয়ের মাধ্যমে যুক্ত হয়ে একটি হলুদ কঠিন, ডাইমার গঠন করে।
১৯ শতকের জাইসের লবণ এবং নিকেল টেট্রাকার্বোনাইল এর আবিষ্কার জৈব-ধাতব রসায়নের ইতিহাসের অন্তর্ভুক্ত । এসকল যৌগ তৎকালিন সময়ে অধিষ্ঠিত রাসায়নিক বন্ধন মডেলের সাথে মানানসই না হওয়ায় রসায়নবিদরা অনেক চ্যালেঞ্জের সম্মুখীন হয়েছিলেন। রোডোসিনের আয়রন এনালগ এবং বর্তমানে পরিচিত মেটালোসিন শ্রেণীর অন্তর্গত প্রথম যৌগ ফেরোসিন এর আবিষ্কার আরও নতুন চালেঞ্জের সৃষ্টি করে। ফেরোসিন এবং সেই সঙ্গে এর অনুরূপ রাসায়নিক কাঠামো বিশিষ্ট রোডোসেনিয়াম (রোডোসিনের ইউনিপজিটিভ ক্যাটায়ন) ও এর কোবাল্ট ও ইরিডিয়াম এর কাউন্টার পার্ট সমূহকে অস্বাভাবিক ভাবে রাসায়নিকভাবে স্থিতিশীল অবস্থায় পাওয়া যায়। জৈব- ধাতব প্রজাতি ও উক্ত যৌগ সমূহের বিষদ গবেষণা শেষ পর্যন্ত নতুন বন্ধন মডেল গঠনে সহায়তা করে এবং এই মডেলটি দ্বারা সহজে এদের সংগঠন ও সুস্থিতি ব্যাখ্যা করা যায়। রোডোসেনিয়াম- রোডোসিন সিস্টেমসহ বিভিন্ন স্যান্ডউইচ যৌগের ওপর গবেষণার জন্য জেফরি উইলকিন্সন এবং আরনেস্ট অটো ফিসার ১৯৭৩ সালে রসায়ন বিভাগে নোবেল পুরস্কার অর্জন করেন। 
স্থিতিশীলতা এবং প্রস্তুতির আপেক্ষিক স্বাচ্ছন্দতার কারণে, রোডোসিনিয়াম লবণসমূহ সাধারণত, অস্থিতিশীল যৌগ যেমন রোডোসিন এবং রোডোসিনের প্রতিস্থাপিত যৌগসমূহ তৈরির জন্য সূচনাকারী উপাদান হিসেবে ব্যবহৃত হয়। মূল সংশ্লেষণে সাইক্লোপেন্টাডাইইনাইল অ্যানায়ন এবং ট্রিস্(এসিটাইলএসিটোনাটো)রোডিয়াম(III) ও গ্যাস-ফেজ জারণ বিজারণ ট্রান্সমেটালেসন এবং অর্ধ- স্যান্ডউইচ প্রিকারসার সহ অন্যান্য বিভিন্ন পদ্ধতি ব্যবহৃত হতো বলে জানা যায়। অক্টাফিনাইলরোডোসিন হল (আটটি ফিনাইল গ্রুপ বিশিষ্ট একটি জাতক) সর্বপ্রথম কক্ষ তাপমাত্রায় পৃথককৃত রোডোসিনের প্রতিস্থাপিত যৌগ, যদিও ইহা বায়ুতে দ্রুত ক্ষয়প্রাপ্ত হয়। এক্স- রে ক্রিস্টালোগ্রাফি প্রমাণ করেছে যে অক্টাফিনাইলরোডোসিনে একটি স্ট্যাগার্ড কনফরমেশন বিশিষ্ট স্যান্ডউইচ কাঠামো বিদ্যমান রয়েছে। কোবাল্টোসিন, যা গবেষণায় একটি এক ইলেকট্রন দানকারী বিজারক হিসেবে কার্যকর হলেও, এখন পর্যন্ত আবিষ্কৃত কোন রোডোসিন জাতক অনুরূপ ব্যবহারের জন্য পর্যাপ্ত স্থিতিশীল নয়।
জৈব-ধাতব রসায়ন

জৈব-ধাতব রসায়ন হল রসায়ন বিজ্ঞানের এমন একটি শাখা যেখানে জৈব-ধাতব যৌগ সম্পর্কে আলোচনা করা হয়। একটি ধাতু এবং কোন জৈব অণুর একটি কার্বন পরমাণুর মধ্যে অন্তত একটি রাসায়নিক বন্ধন তৈরির মাধ্যমে এসকল রাসায়নিক যৌগ গঠিত হয়। এছাড়া ধাতুর পরিবর্তে ক্ষার ধাতু, ক্ষারীয় মৃত্তিকা ধাতু ও অস্থায়ী ধাতু এবং মাঝে মাঝে বোরন, সিলিকন ও টিন এর মত উপধাতু এর সাথে বন্ধন গঠনের মাধ্যমেও জৈব-ধাতব যৌগ গঠিত হয়। অর্গানাইল খন্ডবিশেষ বা অণুর সাথে গঠিত বন্ধনগুলোর পাশাপাশি কার্বন মনোক্সাইড (ধাতব কার্বনিলসমূহ), সায়ানাইড বা কার্বাইডের মতো অজৈব কার্বনের সাথে গঠিত বন্ধনগুলোকেও সাধারণত জৈব-ধাতব বন্ধন হিসাবে বিবেচনা করা হয়। কিছু সংসৃষ্ট যৌগসমূহ যেমন, অস্থায়ী ধাতুর হাইড্রাইড এবং ধাতব ফসফাইন জটিলসমূহ প্রায়শই জৈব-ধাতব যৌগসমূহের আলোচনায় অন্তর্ভুক্ত থাকে, যদিও এরা অপরিহার্যভাবে জৈব-ধাতব যৌগ নয়।
ফ্রাঙ্ক মার্টিন

ফ্রাঙ্ক রেজিনাল্ড মার্টিন (; জন্ম: ১২ অক্টোবর, ১৮৯৩ - মৃত্যু: ২৩ নভেম্বর, ১৯৬৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম বোলার হিসেবে সম্যক কৃতিত্বের স্বাক্ষর রেখেছেন ফ্রেডি মার্টিন নামে পরিচিত ফ্রাঙ্ক মার্টিন।
১৯২৪-২৫ মৌসুম থেকে ১৯২৯-৩০ মৌসুম পর্যন্ত ফ্রাঙ্ক মার্টিনের প্রথম-শ্রেণীর খেলোয়াড়ী জীবন চলমান ছিল। জ্যামাইকার পক্ষে ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অংশগ্রহণ করেছিলেন ফ্রাঙ্ক মার্টিন।
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ লাভ করেছিলেন ফ্রাঙ্ক মার্টিন। ২৩ জুন, ১৯২৮ তারিখে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্ট খেলায় অভিষেক ঘটে তার।
১৯২৮ সালে ইংল্যান্ড দল ওয়েস্ট ইন্ডিজ গমন করে। ঐ সফরের দুই টেস্টেই তার অংশগ্রহণ ছিল। এছাড়াও, ১৯৩০-৩১ মৌসুমে ওয়েস্ট ইন্ডিজ দলের সাথে অস্ট্রেলিয়া গমন করেছিলেন। তন্মধ্যে, সিডনিতে অনুষ্ঠিত সিরিজের পঞ্চম টেস্টের প্রথম ইনিংসে অস্ট্রেলিয়ার শক্তিশালী বোলিং আক্রমণ রুখে দিয়ে ১২৩ রানে অপরাজিত ইনিংসে খেলেন। এরফলে ওয়েস্ট ইন্ডিজ দল ৩৫০/৬ করে ইনিংস ঘোষণা করে। এরপর বল হাতে নিয়ে ৪/১১১ বোলিং পরিসংখ্যান দাঁড় করান তিনি। ঐ খেলায় ওয়েস্ট ইন্ডিজ দল প্রথমবারের মতো বিদেশের মাটিতে টেস্টে জয় পায়। এটিই ফ্রাঙ্ক মার্টিনের সর্বশেষ টেস্টে অংশগ্রহণ ছিল। এরপরও অবশ্য তিনি ১৯৩৩ সালে পুনরায় ইংল্যান্ড গমন করেছিলেন।
২৩ নভেম্বর, ১৯৬৭ তারিখে জ্যামাইকার কিংস্টনে ৭৪ বছর বয়সে ফ্রাঙ্ক মার্টিনের দেহাবসান ঘটে।
রাঙ্গামাটি পার্বত্য জেলা পরিষদ

রাঙ্গামাটি পার্বত্য জেলা পরিষদ রঙ্গামাটি পার্বত্য জেলা প্রশাসনের দ্বারা নিয়ন্ত্রিত স্বাধীন একটি সরকারি সংস্থা। ব্রিসাকেটু চাকমা রাঙ্গামাটি পার্বত্য জেলা পরিষদের চেয়ারম্যান।
সরাসরি নির্বাচনের মাধ্যমে রাঙ্গামাটি পার্বত্য জেলা পরিষদ ১৯৮৯ সালে বান্দরবান পার্বত্য জেলা পরিষদ ও খাগড়াছড়ি পার্বত্য জেলা পরিষদের সাথে একযোগে প্রতিষ্ঠিত হয়। রাঙ্গামাটি পার্বত্য জেলা পরিষদ বাংলাদেশ সরকারের দ্বারা অপসারিত এবং সরকার পরিবর্তনের মাধ্যমে পরিবর্তন হয়। পার্বত্য চট্টগ্রামের শান্তি চুক্তির মতে, ২০০৬ সালের নভেম্বরে রাঙ্গামাটি পার্বত্য জেলা পরিষদের নিকট বাংলাদেশ সরকার আটটি শিক্ষা প্রতিষ্ঠানের প্রশাসনিক দায়িত্ব হস্তান্তর করা হয় ২০১৪ সালের নভেম্বরে কাউন্সিলের ১০ জন সদস্য বৃদ্ধি পায় এবং ২০১৪ সালের নভেম্বরের মধ্যে অ-উপজাতীয়দের জন্য তিনটি আসন সংরক্ষিত হয়।
সত্যায়ন কর্তৃপক্ষের নিয়ন্ত্রক

সত্যায়ন কর্তৃপক্ষের নিয়ন্ত্রক বা কন্ট্রোলার অব সার্টিফাইং অথরিটিজ বাংলাদেশের ঢাকায় অবস্থিত একটি সরকারি সংস্থা যা সরকারি সেবা এবং ক্রয় পদ্ধতিতে ডিজিটাইজেশনের জন্য দায়ী। সংস্থাটি বাংলাদেশে ই-কমার্সকে উৎসাহিত করার জন্য ইলেকট্রনিক স্বাক্ষরের প্রস্তাব করে।
২০০৬ সালের ( সংশোধিত) তথ্য ও যোগাযোগ প্রযুক্তি আইন অনুসারে ২০১১ সালের মে মাসে কন্ট্রোলার অব সার্টিফাইং অথরিটিজ সংস্থাটি স্থাপিত হয়। সংস্থাটি বাংলাদেশ সরকার কর্তৃক নিযুক্ত নিয়ন্ত্রক দ্বারা পরিচালিত হয়। বাংলাদেশ সরকারের সরকারি বিভাগে ডিজিটাল স্বাক্ষর এবং ইলেকট্রনিক স্বাক্ষর প্রবর্তন করার জন্য সংস্থাটিকে দায়িত্ব দেওয়া হয়েছে। সংস্থাটি বাংলাদেশ সরকারের পাবলিক কি অবকাঠামোর জন্য দায়ী। এটি ডিজিটাল স্বাক্ষর সার্টিফিকেট নির্ধারণ করে।
ঔষধীয় রসায়ন

ঔষধীয় রসায়ন () এবং ঔষধনির্মাণ রসায়ন () বিজ্ঞানের দুইটি আন্তঃশাস্ত্রীয় ক্ষেত্র যেগুলি রসায়নশাস্ত্র, বিশেষত সংশ্লেষণী জৈব রসায়নশাস্ত্র, ঔষধবিজ্ঞান এবং আরও বিভিন্ন জীববৈজ্ঞানিক বিশেষায়িত ক্ষেত্রের সংযোগস্থলে অবস্থিত। এগুলিতে বাজারে মুক্তি দেবার উদ্দেশ্যে ঔষধীয় ক্রিয়াকারক কিংবা জৈব-সক্রিয় অণুসমূহের (ঔষধ) নকশাকরণ, রাসায়নিক সংশ্লেষণ ও নির্মাণ অধ্যয়ন করা হয়।
ঔষধ হিসাবে ব্যবহৃত প্রায় সকল যৌগই সাধারণত জৈব যৌগ হয়ে থাকে, যাদের বেশিরভাগকে ক্ষুদ্র জৈব অণুর বিস্তৃত শ্রেণিতে বিভক্ত করা হয় (উদাঃ, এটোভাস্টাটিন, ফ্লুটিকাসোন, ক্লোপিডোগ্রেল) এবং "বায়োলজিকস" (ইনফিক্সিম্যাব, এরিথ্রোপোয়েটিন, ইনসুলিন গ্লারজিন। এদের মধ্যে বায়োলজিকস দ্বারা বেশিরভাগ সময় প্রোটিনের ঔষধীয় প্রস্তুতি (প্রাকৃতিক এবং রিকম্বিট্যান্ট অ্যান্টিবডিসমুহ, হরমোন, ইত্যাদি) কে বোঝানো হয়। অজৈব এবং জৈব- ধাতব যৌগসমূহও (উদাঃ লিথিয়াম এবং প্ল্যাটিনাম-ভিত্তিক এজেন্ট যেমন লিথিয়াম কার্বোনেট ও সিসপ্ল্যাটিন এবং গ্যালিয়াম) ওষুধ হিসাবে ব্যবহার করা যায়।
জেনিফার উইঙ্গেট

জেনিফার উইঙ্গেট (জন্ম: ৩০ মে ১৯৮৫) হলেন একজন ভারতীয় টিভি অভিনেত্রী, যিনি "সরস্বতীচন্দ্র" ধারাবাহিকে কুমুদ দেসাই, "বেয়হাধ" ধারাবাহিকে মায়া মেহরোত্রা এবং "বেপান্নাহ" ধারাবাহিকে জয়া সিদ্দিকি চরিত্রে অভিনয়ের জন্য পরিচিত।
জেনিফার উইঙ্গেট পাঞ্জাবি মা ও মহারাষ্ট্রীয় খ্রিষ্টান বাবার সন্তান। জেনিফার উইঙ্গেটকে তার নামের কারণে প্রায়শই অভারতীয় বংশোদ্ভূত বলে মনে করা হয়।
তিনি ২০১২ সালের ৯ এপ্রিল করণ সিং গ্রোভারের সাথে বিবাহবন্ধনে আবদ্ধ হন। ২০১৪ সালের নভেম্বরে তাদের মাঝে বিচ্ছেদ ঘটে।
১৯৯৫ সালে "আকেলে হাম আকেলে তুম" চলচ্চিত্রে ছোট বালিকার চরিত্রে অভিনয়ের মাধ্যমে তিনি অভিনয় জগতে পা রাখেন। এর দুই বছর পর ১৯৯৭ সালে "রাজা কি আয়েগি বারাত" চলচ্চিত্রে বিদ্যালয়ের এক শিশুর চরিত্রে অভিনয় করেন। এরপর, ১২ বছর বয়সে "রাজা কো রানী সে পেয়ার হো গায়া" চলচ্চিত্রে শিশু চরিত্রে অভিনয় করেন। এরপর তিনি ১৪ বছর বয়সে শিশু চরিত্রে "কুছ না কাহো" চলচ্চিত্রে অভিনয় করেন।
বড় হবার পর তিনি বিভিন্ন ভারতীয় টিভি অনুষ্ঠানে কাজ করেছেন।।আহট সিজন-১ এও তিনি অভিনয় করেছেন।
তিনি সমালচোকদের রায় "সরস্বতীচন্দ্র" ধারাবাহিকে অভিনয়ের জন্য সমালোচকদের রায়ে ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রীর পুরস্কার জিতেছেন। ২০১৬ সালে তিনি সনি টিভির "বেয়হাধ" ধারাবাহিকে অভিনয় করেন। ২০১৮ সালে তিনি কালার্স টিভির "বেপান্নাহ" ধারাবাহিকে জয়া সিদ্দিকির চরিত্রে অভিনয় করেছিলেন। তিনি সবচেয়ে বেশি পারিশ্রমিকপ্রাপ্ত ভারতীয় টিভি অভিনেত্রীদের মধ্যে অন্যতম।
যুক্তরাজ্যভিত্তিক সংবাদপত্র "ইস্টার্ন আই" ২০১২ সালে তাকে ৫০ জন আবেদনময়ী এশীয় নারীর তালিকায় রেখেছিল। ২০১৩ সালে "ইস্টার্ন আই" তাকে সবচেয়ে আবেদনময়ী এশীয় নারীর তালিকায় পনের নম্বরে রেখেছিল। তাকে টেলিভিশনের সেরা দশ অভিনেত্রীর তালিকায় রেখেছিল "রেডিফ"। তাকে ৩৫ জন আবেদনময়ী ভারতীয় টেলিভিশন অভিনেত্রীর তালিকায় রেখেছিল "মেনসএক্সপি.কম"। ২০১৭ সালে তাকে ভারতীয় টেলিভিশন অভিনেত্রীদের মাঝে সবচেয়ে আকাঙ্ক্ষিত নারীর তালিকায় শীর্ষস্থানে রেখেছিল "টাইমস অব ইন্ডিয়া"। ২০১৮ সালে তাকে সবচেয়ে আবেদনময়ী এশীয় নারীর তালিকায় ১৩ নম্বরে রেখেছিল "ইস্টার্ন আই"।
২০১৮ সালে তিনি ও "বেপান্নাহ" ধারাবাহিকে তার বিপরীতে অভিনয় করা হারশাদ চোপড়া "টাইমস অব ইন্ডিয়া"র জরিপে সেরা অনস্ক্রিন জুটি নির্বাচিত হন। ২০১৭ সালে "বিজ এশিয়া" র করা সবচেয়ে আকাঙ্ক্ষিত টিভি অভিনেত্রীর তালিকায় শীর্ষস্থানে ছিলেন তিনি। ২০১৮ সালে তিনি ছিলেন ঐ তালিকার দ্বিতীয় স্থানে ছিলেন তিনি। এছাড়াও, ২০১৮ সালে "বিজ এশিয়া" র করা সেরা টিভি ব্যক্তিত্বের তালিকায় তিনি ছিলেন চতুর্দশ স্থানে।
নাসিমা খান মন্টি

নাসিমা খান মন্টি (জন্ম: ২১ ফেব্রুয়ারি ১৯৭৭) বাংলাদেশি নারী সাংবাদিক ও লেখক। তিনি জাতীয় দৈনিক পত্রিকা আমাদের অর্থনীতির সম্পাদক। তৃণমূল পর্যায়ের সাংবাদিকতা থেকে উঠে আসা একজন সংবাদ ব্যক্তিত্ব ও সম্পাদক হিসেবে পরিচিত। সাংবাদিকতা ও অনলাইন গণমাধ্যমে বিশেষ ভূমিকা রাখায় বাংলাদেশ অনলাইন মিডিয়া অ্যাসোসিয়েশনের পক্ষে ৭ অক্টোবর ২০১৭ তারিখে বাংলাদেশের স্বরাষ্ট্রমন্ত্রী আসাদুজ্জামান খাঁন কামাল নাসিমা খান মন্টিকে সম্মাননা প্রদান করেন। 
১৯৯৭ সালে চট্টগ্রাম বিশ্ববিদ্যালয়ে অধ্যয়নকালে তিনি দৈনিক আজকের কাগজের বিশ্ববিদ্যালয় প্রতিনিধি হিসেবে সাংবাদিকতা শুরু করেন (১৯৯৭-১৯৯৮)। তিনি হাতে কলমে কাজ শিখার পাশাপাশি চলচ্চিত্র এবং গণমাধ্যম বিষয়ে উচ্চতর ডিগ্রিও অর্জন করেছেন। মিডিয়া বিষয়ক গবেষণা ও প্রশিক্ষণ প্রতিষ্ঠান বাংলাদেশ সেন্টার ফর ডেভেলপমপেন্ট জার্নালিজম অ্যান্ড কমিউনিকেশন (বিসিডিজিসি)-এর সঙ্গেও তিনি জড়িত। । এরপর তিনি কয়েক বছর বাংলাদেশের বেসরকারি টেলিভিশন চ্যানের এটিনএন নিউজের বার্তা বিভাগে কাজ করেছেন। এখান থেকে বেরিয়ে আমাদের সময় ডট কমের সম্পাদক হিসেবে নিযুক্ত হন। বর্তামানে তিনি ইংরেজি দৈনিক আওয়ার টাইম ও বাংলা দৈনিক আমাদের নতুন সময়ের প্রধান সম্পাদক হিসেবে কাজ করছেন। সাংবাদিকতার পাশাপাশি সেন্টার ফর পলিসি ডায়ালগ-সিপিডিতে কাজ করেছেন। 
চট্টগ্রাম বিশ্ববিদ্যালয় থেকে জনপ্রশাসন বিষয়ে স্নাতক ঢাকা বিশ্ববিদ্যালয় থেকে জেন্ডার স্টাডিজ বিভাগে স্নাতকোত্তর সম্পন্ন করেন। নাসিমা খান মন্টি আমাদের অর্থনীতির সম্পাদক। আমাদের নতুন সময়ের প্রধান সম্পাদক। আওয়ার টাইমের এডিটর-ইন-চার্জ এবং আমাদের সময়. কমের সম্পাদক। ১৯৭৭ সালের ২১ ফেব্রুয়ারি তার জন্ম। ছাত্রজীবনেই সাংবাদিকতাকে পেশা হিসেবে গ্রহণের পর বিভিন্ন সময়ে তিনি প্রিন্ট ও ইলেকট্রনিক মিডিয়ায় বিভিন্ন পদে দায়িত্ব পালন করছেন। 
নাসিমা খান মন্টি সাংবাদিক এবং সংবাদপত্র সংক্রান্ত বেশকিছু জাতীয় ও আন্তর্জাতিক প্রশিক্ষণ গ্রহণ করেন। তিনি বাংলাদেশি গবেষণা প্রতিষ্ঠান সিপিডিতেও কাজ করেন এবং একাধিক গবেষণাকাজে নেতৃত্ব দিয়েছেন। একাধিক বিষয়ে তার গবেষণা কর্ম রয়েছে। তিনি একাধিক আন্তর্জাতিক ফোরামে অংশ নিয়েছেন। গণমাধ্যমে কাজের অবদানস্বরুপ কয়েকটি পুরস্কার পেয়েছেন। আবার কয়েকটি পুরস্কার প্রদান কমিটিতে জুরি হিসেবেও আছেন। 
অনলাইন সাংবাদিকতা বিশেষ অবদান রাখায় ৭ অক্টোবর ২০০৭ তারিখে বাংলাদেশ অনলাইন মিডিয়া অ্যাসোসিয়েশনের পুরস্কার অর্জন করেন।
অর্চনা (অভিনেত্রী)

অর্চনা (জন্ম: সুধা) হলেন একজন ভারতীয় চলচ্চিত্র অভিনেত্রী। এছাড়া তিনি একজন খ্যাতনামা কুচিপুড়ি ও কত্থক নৃত্যশিল্পী। তিনি তামিল ভাষার "ভিডু" (১৯৮৭) ও তেলুগু ভাষার "দাসী" (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল "নিরীক্ষণ" (১৯৮২), "নিঙ্গল কেত্তাবাই" (১৯৮৪), "পরাত্তই এঞ্জিরা আঝাগু সুন্দরম" (২০০৭) ও "ওনবন্ধু রুবাই নট্টো" (২০০৭)।
অর্চনা অন্ধ্র প্রদেশে জন্মগ্রহণ করেন। তার প্রকৃত নাম সুধা। তিনি তামিলনাড়ু চলচ্চিত্র ও দূরদর্শন সংস্থানে অভিনয়ের প্রশিক্ষণ লাভ করেন। সেখানে তিনি মার্কিন পরিচালক উইলিয়াম গ্রিভসের একটি কর্মশালায় অংশগ্রহণ করেন। গ্রিভস তাকে পরিচালক বালু মহেন্দ্রর সাথে পরিচয় করিয়ে দেন।
অর্চনা মালয়ালম চলচ্চিত্র "যাত্রা"র তেলুগু পুনর্নির্মাণ "নিরীক্ষণ" চলচ্চিত্রে অভিনয় করে নন্দী পুরস্কারের বিশেষ জুরি পুরস্কার লাভ করেন। বালু মহেন্দ্র পরিচালিত "নিঙ্গল কেত্তাবাই" (১৯৮৪) ছবিতে অভিনয় করেন। তিনি তামিল ভাষার "ভিডু" (১৯৮৭) ও তেলুগু ভাষার "দাসী" (১৯৮৮) চলচ্চিত্রে অভিনয় করে টানা দুইবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
২০০৭ সালে তিনি "পরাত্তই এঞ্জিরা আঝাগু সুন্দরম" ছবিতে ধনুষ ও মীরা জেসমিনের সাথে অভিনয় করেন। একই বছর "অনবধু রুবাই নট্টু" ছবিতে অভিনয় করে শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেন। প্রায় দশ বছরের বিরতির পর তিনি মুক্তি প্রতীক্ষিত "আঝিয়াতা কলঙ্গল" চলচ্চিত্রে অভিনয় করেন। এতে তার সাথে অভিনয় করেন রেবতী ও প্রকাশ রাজ।
সাকালা কালা ভাল্লাভুডু

সাকালাকালা ভাল্লাভুডু হল একটি তেলুগু ভাষার চলচ্চিত্র, যেটি পরিচালনা করেছেন শিভা গণেশ ও প্রযোজনা করেছেন অনিল কুমার গুন্তরেড্ডি। চলচ্চিত্রটি নির্মিত হয়েছে সিমহা ফিল্মসের ব্যানারে। চলচ্চিত্রটি ছিল গ্রাম্য পটভূমিতে নির্মিত একটি বাণিজ্যিক ঘরনার চলচ্চিত্র। চলচ্চিত্রটিতে অভিনয় করেছেন তানিশক রেড্ডি, প্রুদভি রাজ, সুমন তলোয়ার, জীভাসহ আরো অনেকে। চলচ্চিত্রটির চিত্রগ্রহণ ২০১৭ সালের ডিসেম্বরে শুরু হয়। চলচ্চিত্রটি মুক্তি পায় ২০১৯ সালের পহেলা ফেব্রুয়ারিতে। চলচ্চিত্রটি ছিল বাংলাদেশি অভিনেত্রী মেঘলা মুক্তার প্রথম তেলুগু চলচ্চিত্র।
চলচ্চিত্রটির সঙ্গীত রচনার সাথে যুক্ত ছিলেন অজয় পট্টনায়ক। চলচ্চিত্রটির গানগুলো মুক্তি পেয়েছিল ম্যাঙ্গো মিউজিক লেবেলের ব্যানারে। চলচ্চিত্রটির গানে সুরারোপ করেছিলেন আরএম সুবাস নাটায়ন এবং গিরিধর নাইডু।
"সাকালাকালা ভাল্লাভুডু" ২০১৯ সালের পহেলা ফেব্রুয়ারি মুক্তি পায় এবং মুক্তির পর দর্শকদের নিকট থেকে মিশ্র প্রতিক্রিয়া লাভ করে।
লাভ ম্যারেজ (টেলিভিশন ধারাবাহিক)

লাভ ম্যারেজ হচ্ছে ভারতের হিন্দি টিভি চ্যানেল জি টিভির একটি ধারাবাহিক নাটক যেটি ২০০২ সালে প্রচারিত হত। নাটকটির মূল প্লট ছিলো শহুরে প্রেম-ভালোবাসা নিয়ে। এই ধারাবাহিক নাটকটি মূলত যুক্তরাষ্ট্রের জনপ্রিয় টিভি সিরিয়াল "সেক্স এ্যান্ড দ্যা সিটি" (১৯৯৮-২০০৪) থেকে অনুপ্রাণিত যদিও পুরোপুরি নয় কারণ এটিতে যৌনতার কোনো উপস্থাপন বা সংলাপ লক্ষ্য করা যায়নি।
মূলত চারজন সুন্দরী নারীকে নিয়ে কাহিনী, তারা বোম্বেতে উঠে "প্রেমের বিবাহ" এর স্বপ্ন দেখে। তারা সমন্বয় ও সমঝোতার জন্য একসঙ্গে থাকা শুরু করে।
দ্য ব্লাড টেলিগ্রাম: নিক্সন, কিসিঞ্জার অ্যান্ড এ ফরগোটেন জেনোসাইড

দ্য ব্লাড টেলিগ্রাম: নিক্সন, কিসিঞ্জার অ্যান্ড এ ফরগোটেন আমেরিকান সাংবাদিক গ্যারি জে ব্যাস এর লেখা একটি বই। এটি ২০১৩ সালে প্রকাশিত হয়। এ বই এ মূলত গ্যারি ব্লাড টেলিগ্রাম সম্বন্ধে লিখেছেন। বাংলাদেশে গণহত্যা চলাকালীন আমেরিকায় রাজনৈতিক দ্বন্দ্ব ও বিতর্কে জড়িয়ে পড়েন নেতারা। আর্চার ব্লাড ঢাকায় একটি টেলিগ্রাফ পাঠান যাকে ব্লাড টেলিগ্রাফ বলে।
গ্যারি জে ব্যাস একজন আমেরিকান সংবাদকর্মী। বর্তমানে তিনি প্রিন্সটন বিশ্ববিদ্যালয় এর পলিটিক্স অ্যান্ড ইন্টারন্যাশনাল এফেয়ার ডিপার্টমেন্টের প্রফেসর হিসাবে নিয়োজিত আছেন।
প্রেসিডেন্ট ইয়াহিয়া খান এর ঘোষণা মোতাবেক ১৯৭০ সালে সাধারন নির্বাচনে আওয়ামীলীগ বিপুল ভোটের ব্যাবধানে সংখ্যা গরিষ্ঠতা অর্জন করে। কিন্তু সরকার বাঙালিদের হাতে রাষ্ট্র ছেড়ে দিতে চায় নি। তাই তারা ক্ষমতা হস্তান্তরে টালবাহানা করতে থাকে। এসব কারণে শেখ মুজিবুর রহমান ৭ মার্চ স্বাধীনতা ঘোষণা করেন। শেষ রক্ষা করতে প্রেসিডেন্ট ও ভুট্টো সাহেব ঢাকায় এলোও গোপনে পাঞ্জাব রিক্রুট সেনাদের নিয়ে চলতে থাকে হামলার পরিকল্পনা। এর পর ২৫ মার্চ ঘুমন্ত বাঙালিদের ওপরে চলে গণহত্যা। একে কালরাতও বলা হয়।
আর্চার ব্লাড তখন ঢাকায় কর্মরত আমেরিকান কাউন্সিলর। তিনি এমন হামলার ভয়াবহতা দেখে হোয়াইট হাউসে চিঠি পাঠান যাতে তারা নিরব দর্শকের ভূমিকা পালন না করে মীমাংসা করে। কিন্তু নিক্সন ও কিসিঞ্জার বিশেষ কিছুই করেন নি। কারণ তারা চীনে ব্যবসা করার জন্য পাকিস্তানকে কাজে লাগাতে চেয়েছিল।
An excerpt from the telegram, "Our government has failed to denounce the suppression of democracy. Our government has failed to denounce atrocities... Our government has evidenced what many will consider moral bankruptcy . . ."
ডেক্সটার ফিল্কলিন নিউইয়র্ক টাইমসে লেখেন ঘটনাটির পরে নিক্সন ও কিসিঞ্জার নিজেদের ভাবমূর্তি ফিরিয়ে নিতে প্রায় ১০ বছর কাজ করতে বাধ্য হয়েছিলেন। এই বই জনচক্ষুর সামনে প্রকাশ করে দেয় যে নিক্সনের খ্যাতি কতটা অযাচিত ছিল। বইটি ২০১৪ লিওনেল গেলবার পুরস্কার পায়।
১৭৭৩-রেগুলেটিং অ্যাক্ট

১৭৭৩-এর প্রবিধান আইন (রেগুলেটিং অ্যাক্ট) ভারতে ইস্ট ইন্ডিয়া কোম্পানির শাসননের জন্য গ্রেট ব্রিটেন সংসদ প্রণীত প্রথম আইন। বাংলা জয়ের আগে এখানে ইস্ট ইন্ডিয়া কোম্পানি অত্যন্ত লাভজনক ব্যবসায়ে নিয়োজিত ছিল। কোম্পানির শেয়ারের মালিকরা নিয়মিতভাবে আকর্ষণীয় মুনাফা লাভ করতেন। কিন্তু বাংলা জয়ের পর থেকে কোম্পানির বাণিজ্য ক্রমাগত লোকসানে চলছিল। কোম্পানির কর্মকর্তা-কর্মচারীরা রাতারাতি ধনী হওয়ার উদ্দেশ্যে বাংলার সম্পদ লুটপাটে নিজেদেরকে নিয়োজিত রাখে।  এই লুটপাটের কারণে ১৭৬৯/৭০ সালে যে বিরাট দুর্ভিক্ষ দেখা দেয় তার ফলে ব্রিটিশ সরকারের মাননীয় প্রধানমন্ত্রী লর্ড নর্থের প্রশাসন ও সরকার উপলব্ধি করেন যে, কোম্পানি ও নববিজিত রাজ্যটিকে ধ্বংসের হাত থেকে বাঁচাতে হলে কোম্পানির ব্যবসাবাণিজ্য ব্যাপারে অবশ্যই হস্তক্ষেপ করতে হবে। এর সুযোগ আসে যখন ১৭৭৩ সালে কোম্পানির সনদ নবায়নের সময় আসে। কোম্পানি এ সময় সরকারের কাছে এক ‘ত্রাণ ঋণ’ প্রাপ্তির জন্য আবেদন জানায়। ব্রিটিশ পার্লামেন্ট ঋণের জন্য এই আবেদন মঞ্জুর করে। তবে সেই সঙ্গে স্বদেশে ও বিদেশে কোম্পানির বিষয়াদি নিয়ন্ত্রণমূলক এক আইনও চাপিয়ে দেয়। এই আইনে বেশ কয়েকটি জটিল বিধান সন্নিবেশিত করা হয়। কোম্পানির বাংলা রাজ্যের জন্য এসব বিধানে যেগুলি সবচেয়ে বেশি গুরুত্বপূর্ণ সেগুলি নিম্নরূপ:
দেখা যায়, কোম্পানি কর্মকর্তাদের অসদাচরণ ও দুর্নীতি দমনই ছিল এ আইনের বিধানগুলির লক্ষ্য। অবশ্য এ আইন দুর্নীতি বন্ধ করতে ব্যর্থ হয়। সর্বোচ্চ গভর্নর জেনারেল থেকে শুরু করে নিম্নতম স্তর জেলা কর্মকর্তাদের মধ্যে ঢালাওভাবে দুর্নীতি অব্যহত থাকে। হেস্টিংসের বিরুদ্ধে যে অভিশংসনমূলক বিচার অনুষ্ঠিত হয়, তার প্রধান অভিযোগগুলির মধ্যে দুর্নীতি ছিল অন্যতম। এই দুর্নীতি গভর্নরের কাউন্সিলকে দুটি পারস্পরিক বৈরী শিবিরে বিভক্ত করে। একটি ছিল হেস্টিংসপন্থী ও অন্যটি ফ্রান্সিসপন্থী। তাঁদের বিরোধ-সংঘাতের বিষয়বস্ত্ত ছিল এক তরফের বিরুদ্ধে অন্য তরফের দুর্নীতির অভিযোগ। দুর্নীতি মোকাবেলার জন্য ১৭৮৪ সালে ব্রিটিশ পার্লামেন্টকে আরও একটি আইন পাস করতে হয়। এই আইনের নাম পিটের ভারত আইন। এই আইনের আওতায়  লর্ড কর্নওয়ালিসকে গভর্নর জেনারেল নিযুক্ত করা হয়।
উপিন্দরজিত কৌর

ড. উপিন্দরজিত কাউর একজন ভারতীয় রাজনীতিবিদ। তিনি এখন শিরোমণি অকালি দলের সঙ্গে যুক্ত আছেন।
ড. কাউরের বাবা এস.আত্মা সিং ছিলেন পাঞ্জাব বিধানসভার এক মন্ত্রী, এবং এর সঙ্গে তিনি ছিলেন অকালি দল এক বড় নেতা এবং তার মায়ের নাম বিবি তেজ কাউর। উপিন্দরজিত কাউর দুবার স্নাতকোত্তর শিক্ষা লাভ করেছেন, একবার দিল্লি বিশ্ববিদ্যালয় থেকে অর্থনীতিতে স্নাতকোত্তর (এমএ) এবং পরে পাঞ্জাব বিশ্ববিদ্যালয়, চন্ডীগড় থেকে পাঞ্জাবীতে স্নাতকোত্তর (এমএ)। এরপর তিনি পাতিয়ালার পাঞ্জাব বিশ্ববিদ্যালয় থেকে অর্থনীতিতে পিএইচডি করেন।
তিনি পাঞ্জাব বিশ্ববিদ্যালয়ে অর্থনীতি বিষয়ক অধ্যাপক ছিলেন। এছাড়া তিনি কাপুরথালা জেলার, সুলতানপুর লোধি শহরের গুরু নানক খালসা কলেজে অধ্যক্ষ হিসাবেও কাজ করেছেন। তিনি দুটি বই লিখেছেন - একটি হল 'ডেভলপমেন্ট অফ থিয়োরি অফ ডিমান্ড' এবং অপরটি 'শিখ রিলিজিয়ন অ্যন্ড ইকোনমিক ডেভেলপমেন্ট'। অর্থনৈতিক উন্নয়নে অ-অর্থনৈতিক কারণগুলির কি কি ভূমিকা হতে পারে, তা নিয়ে লেখা তার দ্বিতীয় বইটি। এটি, বিশেষতঃ, অর্থনৈতিক উন্নয়নে ধর্মের কি ভূমিকা হতে পারে তা নিয়ে লেখা। তিনি তার মূল গবেষণামূলক কাজ 'দ্য প্লেস অ্যান্ড স্ট্যাটাস অফ উইমেন ইন শিখ সোসাইটি'র জন্য ড. গান্দা সিং স্মৃতি পুরস্কার পেয়েছেন।
১৯৯৭ সালে তিনি অকালি দলের হয়ে, সুলতানপুর নির্বাচনী ক্ষেত্র থেকে, প্রথম বারের জন্য পাঞ্জাব বিধান সভায় নির্বাচিত হন। তিনি প্রকাশ সিং বাদলের সরকারি মন্ত্রিসভায় মন্ত্রি পরিষদে নির্বাচিত হন এবং তার হাতে অনেকগুলি দপ্তরের ভার দেওয়া হয়, এগুলি হল - কারিগরি শিক্ষা ও শিল্প প্রশিক্ষণ, সাংস্কৃতিক বিষয়ক এবং পর্যটন, গৃহ এবং নগর উন্নয়ন দপ্তর। তিনি সুলতানপুর থেকে ২০০২ সালে ও পুনরায় ২০০৭ সালে নির্বাচিত হন। ২০০৭ সালে তিনি আবার মন্ত্রিপরিষদে মন্ত্রী হিসাবে স্থান পেয়েছিলেন এবং শিক্ষা, বেসামরিক বিমান পরিবহন, নজরদারি এবং বিচার বিভাগের দায়িত্ব পেয়েছিলেন। ২০১০ সালের অক্টোবরে মনপ্রীত সিং বাদলের অপসারণের পর তিনি অর্থমন্ত্রী হয়েছিলেন। তিনি স্বাধীন ভারতের প্রথম নারী অর্থমন্ত্রী। তিনি বিধানসভার নানা কমিটির সদস্য হয়েছেন, এর মধ্যে আছে সরকারি আয় ব্যয়ের হিসাব রক্ষক কমিটি (পাবলিক অ্যাকাউন্টস কমিটি), আনুমানিক সরকারি আয় ব্যয়ের হিসাবের কমিটি (এস্টিমেট কমিটি), পাবলিক আন্ডারটেকিং কমিটি (পিইউসি), হাউস কমিটি ইত্যাদি। ২০১২ সালের পাঞ্জাব নির্বাচনে তিনি সবচেয়ে প্রবীণ প্রার্থী ছিলেন। তখন তার বয়স ছিল ৭২।
জোসেফ এল. ম্যাংকাভিৎস

জোসেফ লিও ম্যাংকাভিৎস (, /ˈmæŋkəwɪts/; ১১ ফেব্রুয়ারি ১৯০৯ - ৫ ফেব্রুয়ারি ১৯৯৩) ছিলেন একজন মার্কিন চলচ্চিত্র পরিচালক, চিত্রনাট্যকার, ও প্রযোজক। 
তিনি "আ লেটার টু থ্রি ওয়াইভস" (১৯৪৯) ও "অল অ্যাবাউট ইভ" (১৯৫০) চলচ্চিত্রের জন্য দুবার শ্রেষ্ঠ পরিচালনা ও শ্রেষ্ঠ লেখনী বিভাগে চারটি অস্কার জয় করেন।
তিনি ১৭ বছর প্যারামাউন্ট পিকচার্সে চিত্রনাট্যকার হিসেবে এবং মেট্রো-গোল্ডউইন-মেয়ারে প্রযোজনার কাজ করেন। টুয়েন্টিয়েথ সেঞ্চুরি ফক্সের হয়ে চলচ্চিত্র নির্মাণের সুযোগ পেলে তিনি ছয় বছরে ১১টি চলচ্চিত্র নির্মাণ করেন। তিনি "আ লেটার টু থ্রি ওয়াইভস" (১৯৪৯) ও "অল অ্যাবাউট ইভ" (১৯৫০) চলচ্চিত্র নির্মাণ করে তার কর্মজীবনের শিখরে পৌঁছান।
দীর্ঘ চলচ্চিত্র জীবনে তিনি ৪৮টি চিত্রনাট্য রচনা করেন এবং তার প্রযোজিত ফক্সের "দ্য ফিলাডেলফিয়া স্টোরি" ১৯৪১ সালে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।
ম্যাংকাভিৎস ১৯০৯ সালের ১১ ফেব্রুয়ারি পেন্সিলভেনিয়ার উইলকস-বারে জন্মগ্রহণ করেন। তার পিতা ফ্রানৎস ম্যাংকাভিৎস ও মাতা ইয়োহানা ব্লুমেনাউ মার্কিন যুক্তরাষ্ট্রে জার্মানি থেকে আগত ইহুদি অভিবাসী। জোসেফের বোন এরনা (১৯০১-১৯৭৯) এবং ভাই হেরমান (১৮৯৭-১৯৫৩) একজন চিত্রনাট্যকার, যিনি "সিটিজেন কেইন" (১৯৪১) ছবিটির চিতনাট্য রচনার জন্য যৌথভাবে অস্কার লাভ করেন।
শান্তা ইসলাম

নাজমা হক (পরিচিত শান্তা ইসলাম) একজন বাংলাদেশী চলচ্চিত্র এবং টেলিভিশন অভিনেত্রী, উপস্থাপিকা এবং পরিচালক। অন্য জীবন চলচ্চিত্রে অভিনয়ের সুবাদে তিনি বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রী পুরস্কার জিতে নেন।
শান্তা সিলেট বিভাগের জগন্নাথপুর উপজেলার জগদীশপুর গ্রামে জন্মগ্রহণ করেন এবং সেখানেই বেড়ে ওঠেন। তিনি ১৯৮৫ সালে ঢাকা বিশ্ববিদ্যালয়ের ছাত্রী থাকাকালীন সময়ে থিয়েটার ও টেলিভিশন মিডিয়ার অভিনয় শুরু করেন।
শান্তা টেলিভিশন নাটক অভিযোগ এ অভিনয়ের মাধ্যমে অভিনয় ছোট পর্দায় অভিনয় শুরু করেন এবং থিয়েটারে জীবন শুরু করেন যুদ্ধ এবং যোদ্ধার মাধ্যমে। এছাড়াও তিনি বেশ কয়েকটি টেলিভিশনের অনুষ্ঠান উপস্থাপনাও করেছেন।
বড়োল্যান্ড সহিংসতা, ২০১৪

ভারতের উত্তর পূর্বে অবস্থিত আসাম রাজ্যের বোরোল্যান্ড প্রশাসনিক বিভাগে ২০১৪ খ্রিষ্টাব্দে ১লা মে মধ্যরাত থেকে ৩রা মে অবধি বাঙালি মুসলমান সম্প্রদায়ের ওপর ধারাবাহিকভাবে হামলা ও হত্যাকাণ্ড চলতে থাকে৷ নির্দিষ্টভাবে হামলাকারীর আন্দাজ না করতে পারলেও ইংতি কথর সংবিজিতের নেতৃৃত্বে রাষ্ট্রীয় বোরোল্যান্ড গণতান্ত্রিক মোর্চা সংগঠনটিকে সন্দেহ করা হয়৷ ২০১৪ আসাম নির্বাচনে রা.বো.গ.মো. কে নির্বাচিত না করা ছিলো এই হামলার মুল কারণ৷
বোরো জনগোষ্ঠী হলো আসাম রাজ্যের আদিবাসী ও দেশজ জনজাতির মধ্যে একটি৷ আসামের ৩ কোটি জনসংখ্যার ৫ শতাংশ লোক এই জনজাতিভুক্ত৷ সমগ্র উত্তর পূর্ব ভারতই বিভিন্ন ছোটো বড়ো দেশজ বা বহিরাগত জনগোষ্ঠীর বিচরণক্ষেত্র৷ ২০১৪ সালে মে মাসের পরাস্থিতি কিছুটা এরকম ছিলো যে, ১২ই মে লোকসভা ভোটের শেষ পর্বের নির্বাচন ও তার ফলাফল প্রকাশ পাবে ১৬ই মে তারিখে৷
প্রথম পর্বে, ১লা মে ভারতীয় প্রমাণ সময় আনুমানিক রাত ৭:৩০ নাগাদ আসামের বাক্সা জেলার নরসিংহবাড়ি গ্রামে প্রথম বাড়িতে অগ্নি সংযোগ করা হয় ও ৩ জন মহিলার মৃৃত্যুসহ আরো দুজন আহত হন৷ সূত্র অনুযায়ী হামলাকারীরা সাইকেল আরোহী ছিলেন৷
দ্বিতীয় পর্বে, পরের দিন ২রা মে তারিখে অপর একটি হামলাকারী দল কোকড়াঝাড় জেলার বালাপাড়া গ্রামে বাড়িতে অগ্নিসংযোগ ঘটায়, ফলস্বরূপ ৭ জন প্রাণ হারান৷
তৃতীয় পর্বে, ঐ একই দিনের সন্ধ্যাবেলায় অন্য আরেকটি হামলাকারী দল বাক্সা জেলার মানস জাতীয় উদ্যানের নিকট ৩০ টি ঝুপড়িতে আগুন ধরায় ফলে ১২ জন মৃৃত্যুবরণ করেন৷
৩রা মে তেজপুর জঙ্গলের নিকট চারজন সন্দেহভাজন পুলিশের ওপর আক্রমণ করে৷ তৎক্ষণাৎ পুলিশের গুলিতে দুজন আহত হলেও বাকী দুজন পালিয়ে যায়৷ পরে ওদালগুরি জেলাতে পুলিশ আরো এক সন্দেহভাজনকে গুলি করে ও গ্রেনেড সহ বন্দুক উদ্ধারে সফল হয়৷
পুলিশ প্রশাসন ৮ জন বনদপ্তররক্ষী সহ আরো ২২ জন সন্দেহভাজনকে হত্যাকাণ্ডে জড়িত থাকার সন্দেহে ও তদন্তের স্বার্থে গ্রেপ্তার করে৷ আসাম সরকার তাদের রাষ্ট্রীয় তত্ত্বানুসন্ধান সংস্থা (এন.আই.এ) এর হাতে তাদের তুলে দেওয়ার সিদ্ধান্ত নেন৷
হামলার নৃৃসংশতার কারণে কোকড়াঝাড় জেলার ডুরামারি ও দোতোমা অঞ্চলগুলি থেকে বহু মুসলিম তাদের ঘর ছেড়ে পালিয়ে যাওয়ার চেষ্টা করে৷ বোরোল্যান্ড ক্ষেত্রীয় পরিষদের প্রধান হাগ্রামা মোহিলারি ঐসকল মানুষকে আশ্বস্ত করেন ও তাদের নিরাপত্তার প্রতিশ্রুতি দেন৷ চিরাং জেলাতে ধরপাকর শুরু হয় ও কোকড়াঝাড় ও বাক্সা জেলাতে সন্দেহভাজন ও দুর্নীতির সঙ্গে যুক্তদের গুলি করার নির্দেশ দেওয়া হয়৷
কোকড়াঝাড় জেলা ও বাক্সা জেলাতে সেনা জওয়ানরা টহল দিতে থাকে৷ দশজন অতিরাক্ত সি.আর.পি.এফ. দুটি জেলাতে মোতায়েন করা হয়৷ কেন্দ্রীয় প্রতিরক্ষা মন্ত্রকের তরফ থেকে ১৫ স্তম্ভের ১৫০০ জন সেনা নিয়োগ করা হয়৷
তৎকালীন আসামের মুখ্যমন্ত্রী তরুণ গগৈ সম্পূর্ণ ব্যাবস্থাপনা করেন ও শীর্ষ আধিকারাকদের সাথে বৈঠক করেন৷ বিরোধী দলগুলি তরুন গগৈ সরকারকে দুর্নীতি নিবারণে ব্যার্থ বলে দোষারোপ করে৷ তৎকালীন ভারতের প্রধানমন্ত্রী মনমোহন সিং এই হত্যাকান্ডকে দেশদ্রোহীতা ও ভীরুতার বলে অভিহিত করেন৷
এন.ডি.এফ.বি. এর প্রকাশিত বক্তব্যে তারা এই আক্রমণের সাথে জড়িত থাকার সন্দেহ নাকচ করে ও এটিকে বোরো জনগোষ্ঠীর সাথে বাঙালি মুসলমানদের বিরোধ সৃৃষ্টির জন্য আসাম সরকারের একটি ধূর্ত প্রয়াস বলে উল্লেখ করেন৷ মৃৃতদের পরিবার তাদের অন্যান্য সদস্যদের নিরাপত্তা ও ক্ষতিপূরণের জন্য আবেদন করে আসাম সরকার সেই দাবি পুরণের প্রতিশ্রুতি দেয়৷
শামস সুমন

শামস সুমন একজন বাংলাদেশী অভিনেতা। তিনি স্বপ্নপুরন চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেতা জিতে নেন।
শামস সুমন রাজশাহীতে জন্মগ্রহণ করেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রি লাভ করেন।
ব্ল্যাক আনোয়ার

ব্ল্যাক আনোয়ার (জুলাই ১০, ১৯৪১ নভেম্বর ১০, ২০০৭) বাংলাদেশী চলচ্চিত্র অভিনেতা ছিলেন। ১৯৮৯ সালে তিনি "ব্যাথার দান" চলচ্চিত্রে অভিনয়ের সুবাদে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার লাভ করেন।
ব্ল্যাক আনোয়ার ঢাকার সূত্রাপুরে ১৯৪১ সালে জন্মগ্রহণ করেন। তার বাবা সোনা মিয়া ছিলেন একজন অভিনয়শিল্পী। ব্ল্যাক আনোয়ার ২০০৭ সালের ১০ নভেম্বর মৃত্যুবরণ করেন।
আনোয়ার সুয়োরানী দুয়োরানী চলচ্চিত্রে অভিনয়ের মাধ্যমে চলচিত্রাঙ্গনে আগমন করেন। তার সর্বশেষ অভিনীত চলচ্চিত্র ছিল কাবুলিওয়ালা। তিনি চলচ্চিত্রের পাশাপাশি টেলিভিশন ও মঞ্চে অভিনয় করেন।
পুঞ্চ বিভাগ

পুঞ্চ বিভাগ পাকিস্তানের আজাদ কাশ্মীরে অবস্থিত একটি প্রশাসনিক বিভাগ। এটি জম্মু ও কাশ্মীরি রাজ্যের সাবেক ঐতিহাসিক পুঞ্চ জেলার অন্যতম অংশ ছিল; যেটি ১৯৪৭ সালের ভারত-পাকিস্তান যুদ্ধের পরবর্তী সময়ে পাকিস্তানের নিয়ন্ত্রণে চলে আসে।
বর্তমানে, পুঞ্চ বিভাগের মধ্যে নিম্নলিখিত জেলাগুলি রয়েছে:
মাক্রান বিভাগ

মাক্রান বিভাগ পুরাতন নাম হচ্ছে গিদরোসিয়া (বেলুচি: مکران) পাকিস্তানের বেলুচিস্তান প্রদেশে অবস্থিত একটি প্রশাসনিক বিভাগ।
বর্তমানে, মাক্রান বিভাগের মধ্যে নিম্নলিখিত জেলাগুলি রয়েছে:
আরব টেলিভিশন নাটক

আরব টেলিভিশন নাটক বা আরব সোপ অপেরা ("مسلسل" বা মুসালসাল হিসেবেও পরিচিত, বহুবচন মুসালসালাত) হল গল্পনির্ভর-বিনোদনমূলক ধারাবাহিক নাটক। শৈলীর দিক থেকে মুসালসালাত হল লাতিন আমেরিকান টেলিনোভেলার সমতুল্য। এগুলো প্রায়শই ইসলামিক ব্যক্তিত্ববিশেষদের ঐতিহাসিক বিজয়গাথা বা মহাকাব্য অথবা শ্রেনী-সংঘাত ও চক্রান্ত-জড়িত প্রেমকাহিনী হয়ে থাকে। "মুসালসাল" শব্দটির শাব্দিক অর্থ‌ হল "শৃংখলাবদ্ধ, চলমান,
শৃঙ্খলিত, অনবরত"।
রমযান মাসের প্রতিদিন সন্ধ্যায় ইফতারের পর, আরব বিশ্ব‌জুড়ে অধিকাংশ পরিবার টেলিভিশনে এসকল বিশেষ নাটক উপভোগ করে থাকে। আরব স্যাটেলাইট চ্যানেলগুলো রমযান মাসের প্রতিদিন রাতে রোজা-ভঙ্গের উদ্দেশ্যে একত্রিত হওয়া পরিবারগুলোর সদস্যদের টিভিসেটের সামনে আনতে অনুষ্ঠা‌নগুলো সম্প্রচার করে থাকে। অধিকাংশ মুসালসালাতই কমবেশি ৩০ পর্বে‌র গুচ্ছ আকারে হয়ে থাকে, অথবা রমজানের প্রতি রাতের জন্য এক পর্ব‌ করে সম্প্রচারিত হয়ে থাকে। এই টেলিভিশন ধারাবাহিকগুলো বর্ত‌মানে আরব-অঞ্চলের রমযান ঐতিহ্যের একটি অবিচ্ছেদ্য অংশ, ঠিক যেমন হাকাওয়াতি নামক আরবের গল্পকথকেরা অতীতে রমজানের রাতগুলোতে পুরোনো গল্প ও পৌরানিক উপকথাগুলো পুনরায় বর্ণনা করে রমজানের একটি অংশ হয়ে উঠেছিল।
মার্কে‌ট রিসার্চ‌ ফার্ম‌ ইপসোস-এর বর্ন‌নামতে, ২০১১ সালের রমজান মাসের প্রথম দুই সপ্তাহে মধ্যপ্রাচ্যজুড়ে ৩০% টেলিভিশন ব্যক্তিত্ব‌ বিখ্যাত হয়ে ওঠে, কারণ তখন রাষ্ট্রীয় ও বেসরকারী টিভি চ্যানেলগুলোতে প্রায় ১০০টি আরব ধারাবাহিক নাটক সম্প্রচারিত হয়। আরবে টেলিভিশন-বাণিজ্যের বাজারে রমজানের গুরুত্ব‌েের কারণে রমযান মৌসুমকে মাসব্যাপী সুপার বোল-এর সঙ্গে তুলনা করা হয়ে থাকে। এসময়, রাতের টেলিভিশন সম্প্রচার রেটিং উচু ও ভালো হয়ে থাকে, এবং রমযানের টেলিভিশনের পিক আওয়ারগুলোতে ৩০-সেকেন্ডের একটি বিজ্ঞাপন সাধারণ রেটের চেয়ে দ্বিগুণেরো অধিক হতে পারে। প্যান এরাব রিসার্চ‌ সেন্টারের বর্ন‌নামতে, ২০১২ সালের রমযানে টেলিভিশন বিজ্ঞাপনের ব্যায়ের পরিমাণ পূর্ব‌-অনূমিত ৪২০ মিলিয়ন ডলার ছাড়িয়ে যায়, যেখানে সম্পূ‌র্ণ‌ বছরের জন্য সকল আরব টেলিভিশন চ্যানেলের বিজ্ঞাপন আয় ধরা হয়েছিল প্রায় ১.৯৮ বিলিয়ন ডলার।
২০১২ সালে, ইউটিউব একটি নতুন অনলাইন চ্যানেলের ঘোষণা দেয়, যা নির্দি‌ষ্টভাবে রমযানের অনুষ্ঠান প্রচারের জন্য নিবেদিত হবে।
জাকের আলী

জাকের আলী অনিক (জন্ম ২২ ফেব্রুয়ারি ১৯৯৮) হলেন একজন বাংলাদেশী ক্রিকেটার। তাঁর জন্ম হবিগঞ্জ জেলায়। প্রথম সারির ক্রিকেটে তার অভিষেক হওয়ার সাথে সাথে, তিনি ২০১৬ অনূর্ধ্ব-১৯ বিশ্বকাপ-এ বাংলাদেশ দলের সদস্য ছিলেন।
২০১৬ সালের ২৭শে ডিসেম্বর, তিনি ২০১৬-১৭ জাতীয় ক্রিকেট লিগ এর মৌসুমে সিলেট বিভাগ-এর হয়ে তিনি প্রথম সারির ক্রিকেট-এ অভিষিক্ত হন।
২০১৭ সালের ২৬শে এপ্রিল, তিনি ২০১৬–১৭ ঢাকা প্রিমিয়ার ডিভিশন ক্রিকেট লিগ-এ প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেটে তার অভিষেক হয়।
২০১৯ সালের ১৬ই জানুয়ারী, তিনি বাংলাদেশ প্রিমিয়ার লিগ-এর ২০১৮-১৯ মৌসুমে, সিলেট সিক্সার্স-এ খেলার মাধ্যমে টি-টুয়েন্টি ক্রিকেটে অভিষিক্ত হন।
২০১৯ সালের নভেম্বর মাসে, বিপিএল ২০১৯-২০২০ এ ঢাকা প্লাটুনের হয়ে খেলার জন্য তাকে নির্বাচন করা হয়।
মার্চ ২০২৩ সালে, তার বাংলাদেশের হয়ে তার প্রথম ডাক আসে আয়ারল্যান্ডের বিপ
২০২৪ সালের মে মাসে তাকে ২০২৪ আইসিসি পুরুষ টি২০ বিশ্বকাপের জন্য তাকে বাংলাদেশ দলে অন্তর্ভুক্ত করা হয়।
২০২৪ সালের ডিসেম্বর মাসে বাংলাদেশ দলের ওয়েস্ট ইন্ডিজ সফর চলাকালে, টি২০ সিরিজে তিনি ৯টি ছক্কা মারেন যা কোনো দ্বিপক্ষীয় টি২০ সিরিজে একজন বাংলাদেশী ব্যাটসম্যান হিসেবে সর্বোচ্চ ছক্কার রেকর্ড। এছাড়াও ২০২৪ সালে তিনি ২১টি ছক্কা মেরেছেন যা এক পঞ্জিকাবর্ষে যৌথ সর্বোচ্চ(একই সালে তাওহীদ হৃদয়েরও ২১ ছক্কা)। সিরিজের ৩য় টি২০তে তিনি ক্যারিয়ারে ২য় বারের মত এক ইনিংসে ৬টি ছক্কা হাকান যেখানে আর কোনো বাংলাদেশীর এক ইনিংসে ৫ ছক্কা মারার রেকর্ডও নেই। একই ম্যাচে তিনি ৫নম্বরে ব্যাট করতে নেমে ৭২ রানে অপরাজিত থাকেন যা এই ব্যাটিং পজিশনে কোনো বাংলাদেশীর সর্বোচ্চ ব্যাক্তিগত রান। ওয়েস্ট ইন্ডিজের বিপক্ষে টেস্ট ও টি২০ উভয় সিরিজে সর্বোচ্চ রান সংগ্রাহক হন।
জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।
৬১তম বার্ষিক গ্র্যামি পুরস্কার

৬১তম বার্ষিক গ্র্যামি পুরস্কার হচ্ছে মার্কিন যুক্তরাষ্ট্রের লস অ্যাঞ্জেলেসের স্ট্যাপলস সেন্টারে ২০১৯ সালের ১০ই ফেব্রুয়ারি তারিখে আয়োজিত গ্র্যামি পুরস্কারের ৬১তম অনুষ্ঠান। গায়িকা-গীতিকার এলিশিয়া কিস এই অনুষ্ঠানের উপস্থাপনার দায়িত্ব পালন করেছেন। এই অনুষ্ঠানটিতে বছরের সেরা রেকর্ডিং, রচয়িতা এবং শিল্পীদের সম্মাননা দেওয়া হয়েছে; ২০১৭ সালের ১লা অক্টোবর হতে ২০১৮ সালের ৩০শে সেপ্টেম্বর সময়সীমা পর্যন্ত সকল সঙ্গীত এবং শিল্পী এই পুরস্কারের জন্য উত্তীর্ণ হয়েছিল। ২০১৮ সালের ৭ই ডিসেম্বর তারিখে এই অনুষ্ঠানে প্রদানকৃত পুরস্কারের জন্য মনোনয়ন ঘোষণা করা হয়েছিল। এই অনুষ্ঠান আয়োজনের দুই দিন পূর্বে, ২০১৯ সালের ৮ই ফেব্রুয়ারি তারিখে, ডলি পার্টনকে মিউজিকেয়ারস বছরের সেরা ব্যক্তি সম্মাননায় ভূষিত করা হয়েছিল।
প্রথমত, ২০১৮ সালের ৫ই ডিসেম্বর তারিখে এই অনুষ্ঠানের পুরস্কারের জন্য মনোনয়ন ঘোষণা করার কথা ছিল, কিন্তু সাবেক রাষ্ট্রপতি জর্জ হারবার্ট ওয়াকার বুশের অন্ত্যেষ্টিক্রিয়ার জন্য তা ২০১৮ সালের ৭ই ডিসেম্বর পর্যন্ত স্থগিত করা হয়েছিল।
মুহিব্বুর রহমান মুহিব

মুহিব্বুর রহমান মুহিব একজন রাজনীতিবিদ। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি দ্বাদশ জাতীয় সংসদের পটুয়াখালী-৪ আসনের সাবেক সংসদ সদস্য।
মুহিব্বুর রহমান মুহিব পটুয়াখালী জেলার কলাপাড়ায় জন্মগ্রহণ করেন। তাঁর পিতার নাম আলহাজ্ব জালাল উদ্দিন।
মুহিব্বুর রহমান মুহিব পটুয়াখালীর কলাপাড়ার ধুলাসারের আলহাজ্ব জালাল উদ্দিন ডিগ্রি কলেজের অধ্যক্ষ ছিলেন। কলাপাড়া উপজেলা আওয়ামীলীগের সমাজ কল্যাণ সম্পাদক ও বাংলাদেশ আওয়ামী যুবলীগ কেন্দীয় কমিটির সদস্য হিসেবে তিনি দায়িত্ব পালন করছেন। তিনি পটুয়াখালী জেলা আওয়ামী লীগের সহসভাপতি। তিনি ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন। মুহিব দ্বাদশ জাতীয় সংসদ নির্বাচনেও সংসদ সদস্য নির্বাচিত হন এবং ২০২৪ সালে সাবেক প্রধানমন্ত্রী শেখ হাসিনার মন্ত্রিসভায় প্রতিমন্ত্রী হিসেবে দুর্যোগ ব্যবস্থাপনা ও ত্রাণ মন্ত্রণালয়ে নিযুক্ত হয়েছিলেন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সোদপুর রেলওয়ে স্টেশন

সোদপুর রেলওয়ে স্টেশন সোদপুর শহরের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলার সোদপুর শহরে ও পার্শবর্তী এলাকাগুলিতে রেল পরিষেবা প্রদান করে। স্টেশনটি শিয়ালদহ-রানাঘাট রেলপথে অবস্থিত।
ইস্টার্ন বেঙ্গল রেলওয়ের শিয়ালদহ-কুষ্টিয়া লাইনটি ১৮৬২ সালে রেল পরিবহনের জন্য খোলা হয়েছিল। ইস্টার্ন বেঙ্গল রেলওয়ে শুধু হুগলি নদীর পূর্ব দিকে কাজ করত।
স্টেশনের প্ল্যাটফর্মগুলি খুব ভাল আশ্রয় না। প্ল্যাটফর্মগুলিতে জল এবং স্যানিটেশন সহ অনেক সুবিধা আছে। স্টেশনটি বিটি রোডের সাথে যুক্ত। এই স্টেশনে একটি উপযুক্ত সংযোগ সড়ক আছে।
সিয়ালদহ-রানাঘাট লাইনটটি ১৯৬৩-৬৫ সালের মধ্যে বিদ্যুতায়িত হয়।